**ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОСИГУРЯВАНЕ НА ОБЩЕСТВЕНИЯ РЕД, ПРИЕТА ОТ ОБЩИНСКИ СЪВЕТ - ПЛОВДИВ**

(Приложение №1 към Решение № 198, взето с Протокол №10 от 28.05.2009 г., Изм. и доп. с Решение №427, взето с Протокол №18 от 25.10.2012 г.; Изм. и доп. с Решение №498, взето с Протокол №22 от 20.12.2012 г.; Изм. и доп. с Решение №366, взето с Протокол №18 от 13.11.2014 г.; Изм. и доп. с Решение №60, взето с Протокол №3 от 25.02.2016 г.; Изм. и доп. с Р. №480, взето с пр. № 21 от 18.12.2018 г.; Изм. - Решение №2191 от 11.12.2017 г. на АдмС - Пловдив по адм. д. №1495/2017 г., потвърдено с Решение №7508 от 21.05.2019 г. на ВАС по адм. д. № 804/2018 г., III о.; Изм. и доп. с Решение №290, взето с Протокол №15 от 17.09.2019 г.; Изм. с Решение №2361 от 20.11.2019 г. на АдмС - Пловдив по адм. дело №2184 от 2019 г., оставено в сила с Решение №12252 от 5.10.2020 г. на ВАС по адм. д. №1133/2020 г., V о.)

**ВНОСИТЕЛ: ЙОРДАН СТАВРЕВ – ЗАМ.-КМЕТ „ОБЩЕСТВЕН РЕД И СИГУРНОСТ“ ПРИ ОБЩИНА ПЛОВДИВ**

***Проект***

*Съгласно чл. 26, ал. 4 от Закона за нормативните актове, в законоустановения срок от 30 дни, Община Пловдив, чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на e-mail адрес: b\_kostova*[*@plovdiv.bg*](mailto:info@plovdiv.bg) *или в деловодството на Община Пловдив, пл. „Стефан Стамболов” №1.*

**МОТИВИ**

**I. Обосновка за конкретната необходимост от приемане на Наредба за изменение и допълнение на Наредбата за осигуряване на обществения ред**

На територията на община Пловдив действат местни правила и подзаконова нормативна уредба по отношение на обществения ред, като същите са съобразени със законовите разпоредби на нормативните актове от по-висок ранг, в т. ч. Закона за административните нарушения и наказания (ЗАНН), Закона за местното самоуправление и местната администрация (ЗМСМА), Закона за защита от шума в околната среда (ЗЗШОС) и др.

В случая, конкретната необходимост от приемане на Наредба за изменение и допълнение на Наредбата за осигуряване на обществения ред е наложена от следните фактически и правни обстоятелства, касаещи изменението и допълнението на отделни нейни текстове, а именно:

В деловодството на Община Пловдив и в рамките на проведена на 29.06.2022 г. среща между Заместник-кмет „Обществен ред и сигурност“ и ръководни служители на Областна дирекция на Министерство на вътрешните работи-Пловдив (ОД на МВР-Пловдив), директорът на ОП „Общинска охрана“ и др., поради непълнота и неяснота на нормите, са постъпили следните искания за промени в уредбата на реда за издаване и действие на разрешение за удължено работно време, регламентирана в чл. 11 от Наредбата за осигуряване на обществения ред (НООР), както и за въвеждане на нова забрана в Наредбата, по отношение на продажбата на бира, вино и спиртни напитки след 22.00 ч. в магазини и в обектите към бензиностанции:

1. С Писмо вх. №22ПЛ-27/10.01.2022 г. от старши комисар Димитър Балев – Директор на ОД на МВР-Пловдив е предложено, предвид зачестили противообществени прояви спрямо игрални зали и казина на територията на община Пловдив, за издаването на разрешение за удължено работно време да бъде изискван от лицата, които ги представляват – документ, удостоверяващ, че конкретният обект отговаря на минималните изисквания за сигурност на строежите съгласно Наредба №РД-02-20-6 от 19 декември 2016 г. за техническите изисквания за физическа сигурност на строежите.

2. С Писмо вх. №22ПЛ-130/14.02.2022 г. от старши комисар Димитър Балев – Директор на ОД на МВР-Пловдив е предложено за издаване на разрешение за удължено работно време на търговските обекти – заведение за хранене и развлечения, магазини, игрални зали, компютърни зали, бензиностанции и обектите към тях, автомивки и други обекти за търговия и услуги да бъде изисквано от представляващите ги, предоставянето на писмено становище от началника на съответното РУ при ОД на МВР, на чиято територия се осъществява дейността.

3. С Писмо вх. №21РС-186-[2]/25.03.2022 г. от Кмета на район „Северен“ при община Пловдив, по повод на съдебни решения за отмяна на заповед за отнемане на разрешение за удължено работно време, е предложено прецизиране на нормите за отнемане на разрешение за удължено работно време и за отказ от издаването му, поради наличието на две и повече влезли в сила наказателни постановления, издадени за нарушение разпоредбите по чл. 11, ал. (2), ал. (3) и ал. (4) от настоящата наредба.

4. С Писмо вх. №22РЦ-663/05.07.2022 г. от Кмета на район „Централен“ при община Пловдив, по повод на разглеждането на заявления за издаване на разрешения за удължено работно време, са поискани разяснения относно приложението на Заповед №20ОА-4/03.01.2020 г. на Кмета на Община Пловдив, с която, на основание чл. 11, ал. 2 от Наредбата за осигуряване на обществения ред, се определят необходимите документи за издаване на разрешение за удължено работно време и по-конкретно срокът за представяне на становище на Регионалната здравна инспекция, както и въпроси относно решението на Общото събрание при етажната собственост.

Причините, които налагат приемането на Наредба за изменение и допълнение на Наредба за осигуряване на обществения редсасвързани с изясняването на точния смисъл на текстовете й и ефективното им прилагане, както и поради необходимостта от осъвременяване на нормативната уредба по отношение на предвиждане на нови състави на нарушения на обществения ред на територията на община Пловдив, съответно санкции за извършването им и по-конкретно:

Въвеждането на забрана и респ. на имуществена санкция за продажбата на бира, вино и спиртни напитки, в часовия интервал 23.00 ч.-08.00 ч., в магазини и в обектите към бензиностанции, в които консумацията на изброените не е предвидена или е с краткотраен характер, се явява нова мярка в борбата с нарушенията на добрите нрави и с шума, доколкото се очаква това ограничение да доведе до намаляването им и в този смисъл да допринесе за гарантиране на спокойствието на гражданите. В допълнение се очаква като косвен ефект - подобрение в контрола на употребата на цитираните напитки на обществени места.

С оглед нормата на чл. 27, ал. 2 от ЗАНН и предвид границите на санкциите в чл. 22, ал. 4 от ЗМСМА, видът и точният размер на наказанието следва да се определят от административнонаказващия орган, съобразно тежестта на нарушението, подбудите за неговото извършване и други смекчаващи и отегчаващи вината обстоятелства, както и имотното състояние на нарушителя. В тази връзка, считам че предвид наказуемостта на останалите състави на чл. 9, касаещи юридическите лица и едноличните търговци от Наредбата осигуряване на обществения ред, следва нормата на чл. 31, ал. 2 от Наредбата с имуществени санкции в размери от 3000 лв. до 30 000 лв. да бъде допълнена, като обхване и новосъздадения състав на чл. 9, ал. 3, т. 6.

Направените искания, описани в т. 1 и т. 2 не намират отражение в настоящия проект за изменение и допълнение на Наредбата за осигуряване на обществения ред, тъй като не са мотивирани, липсва конкретика относно вида на документа, с който да се удостоверява физическата сигурност на строежите, както и относно съдържанието на становището на началник на Районно управление при ОД на МВР-Пловдив, което заявителите да предоставят. Не на последно място, изискването на допълнителни документи, като условие за издаване на разрешение за удължено работно време, увеличава административната тежест за лицата.

С оглед на предложението, отправено в т. 3 и предвид възприетото тълкуване от мотивите по Решение №1606/29.06.2021 г. по адм. д. №1361/2021 г. по описа на Адм. съд Пловдив, оставено в сила с Решение №2520/17.03.2022 г. по адм. д. №9696/2021 г. по описа на Върховния административен съд, с проекта се прави изменение на чл. 11, ал. 5 и ал. 6 от Наредбата, тъй като съществуващата редакция на разпоредбите е довела до неправилни изводи органа, по отношение на производството, което е следвало да проведе и респективно акта, с който да се произнесе.

С изменението на ал. 5 на чл. 11 и създаването на отделни хипотези в нея (т. 1 и т. 2) се постига прецизиране на условията за отнемане на разрешението от Кмета на район –констатирани от контролните органи, в рамките на действие на разрешението, две нарушения на удълженото работно време или едно установено неспазване на нововъведената в чл. 9, ал. 3, т. 6 забрана, както и реда на оспорване на заповедта за отнемане – съгласно Административнопроцесуалния кодекс (АПК).

Чрез създаване на т. 1, б. „а“-„в“ в ал. 6 на чл. 11 от проекта се конкретизират хипотезите, в които органът (Кметът на район) отказва да издаде разрешение за удължено работно време – в случай, че една година преди подаване на заявлението, на заявителя са издадени две или повече, влезли в сила, наказателни постановления, с които са санкционирани нарушения на разпоредбите на чл. 11, ал. (2), ал. (3) и ал. (4) от настоящата наредба; на основание чл. 11, ал. 5, т. 1 от настоящата наредба, се установи, че една година преди подаване на заявлението, на заявителя е отнето разрешението за удължено работно време или след изтичане на 14-дневен срок за отстраняване на пропуски при представяне на изискуемите документи. Изяснено е и кога може да се подаде ново заявление, а в т. 2 е описан редът на оспорване на отказа – по АПК.

От направеното в т. 4 искане за разяснение от Кмета на район „Централен“ е счетено за необходимо, касателно изискването за представяне на предварително становище от Регионалната здравна инспекция /РЗИ/ и на решение на общото събрание на етажните собственици, обособени в новите т. 2 и т. 3 на ал. 2 на чл. 11 от НООР, да бъде подчертана връзката им с чл. 16б от ЗЗШОС, респ. и с нормите на чл. 38 от Закона за устройството на територията (ЗУТ), без да бъде пресъздавано съдържанието им.

С т. 1 на ал. 2 на чл. 11 от НООР се допълва методът на разгласяване на заповедта, с която се определят начинът, критериите и др. параметри, към които ще се придържа органът при разглеждане на заявленията за издаване на разрешение за удължено работно време.

С оглед на гореизложеното **е основателно и обосновано да бъдат извършени изменения и допълнения на разпоредбите на чл. 9, ал. 3; чл. 11, ал. 2, ал. 5 и ал. 6, както и на чл. 31, ал. 2 от Наредбата за осигуряване на обществения ред –поради нуждата от осъвременяване и изясняване на уредбата, и съобразяването й с нормите на ЗАНН, ЗУЕС, ЗЗШОС, ЗУТ и ЗНА.**

**По изложените по-горе съображения е необходимо да бъде извършена промяна в текстовете на Наредбата за осигуряване на обществения ред, както следва:**

**§1. Да се измени и допълни чл. 9, ал. 3** от Наредбата за осигуряване на обществения ред,**като в нея се създава т. 6**и добива следния вид:

**т. 6.** Продажбата на бира, вино и спиртни напитки, в магазини и в обектите към бензиностанции, се забранява в часовия интервал от 23.00 ч. до 08.00 ч.

**§2. Да се измени и допълни чл. 11, ал. 2** от Наредбата за осигуряване на обществения ред, **като в нея се създават** **т. 1, т. 2 и т. 3**, и добива следния вид:

**„Ал. 2.** За удължено работно време на търговските обекти - заведения за хранене и развлечения, магазини, игрални зали, компютърни зали, бензиностанции и обектите към тях, автомивки и други обекти за търговия и услуги, се изисква писмено разрешение от Кмета на района, в който се намира обектът.

**т. 1.** Редът за разглеждане на заявление за издаване на разрешение за удължено работно време се определя със заповед на Кмета на Община Пловдив, която следва да бъде оповестена на интернет страницата на Община Пловдив.

**т. 2.** Разрешение за удължено работно време на обектите по ал. 1 се издава след предоставяне от заявителя (собственик или ползвател на обекта, чрез който се осъществява търговската дейност) на предварително писмено становище на Регионалната здравна инспекция /РЗИ/ съгласно чл. 16б от Закона за защита от шума в околната среда, относно спазване на граничните стойности на показателите за шум, определени с наредбата по чл. 11, т. 5 от Закона за защита от шума в околната среда.

**т. 3.** Разрешение за удължено работно време на обектите за търговия и услуги, които се намират в жилищни сгради или сгради със смесено предназначение, се издава след представяне на решение на общото събрание на собствениците, взето по реда на чл. 17, ал. 3 от Закона за управление на етажната собственост и при спазване на правилата на чл. 38 от Закона за устройство на територията.“.

**§3. Да се измени чл. 11, ал. 5**от Наредбата за осигуряване на обществения ред, **като в нея се създават** **т. 1, т. 2 и т. 3**, и добива следния вид:

 „Ал. 5.  Разрешението за удължено работно време се отнема, със заповед на Кмета на район, в следните случаи:

т. 1. при неспазване на забраната, съгласно чл. 9, ал. 3, т. 6 от настоящата Наредба, в магазините и в обектите към бензиностанции, констатирано с акт на контролен орган, в срока на действие на разрешението;

т. 2. при две нарушения за неспазване на удълженото работно време на търговските обекти, констатирани с акт на контролен орган, в срока на действие на разрешението.

т. 3. Заповедта, с която се отнема разрешението за удължено работно време, подлежи на обжалване по реда на Административнопроцесуалния кодекс.“

**§4.** **Да се измени и допълни чл. 11, ал. 6**от Наредбата за осигуряване на обществения ред, **като в нея се създават т. 1, б. „а“, „б“, „в“ и т. 2**, и добива следния вид:

**„Ал. 6.** Разрешение за удължено работно време се издава на заведения за хранене и развлечение, и на други търговски обекти, за срок от една година от датата на подписване от Кмета на съответната районна администрация, където е подадено заявлението. След изтичане на този срок, се подава заявление за издаване на разрешение по предвидения ред.

**т. 1.** Разрешение за удължено работно време не се издава:

а) В случай, че една година преди подаване на заявлението, на заявителя са издадени две или повече, влезли в сила, наказателни постановления, с които са санкционирани нарушения на разпоредбите на чл. 11, ал. (2), ал. (3) и ал. (4) от настоящата наредба. Ново заявление лицето може да подаде след изтичане на една година от датата на постъпване на предходното заявление в районната администрация на Община Пловдив.

б) Когато, на основание чл. 11, ал. 5, т. 1 от настоящата наредба, се установи, че една година преди подаване на заявлението, на заявителя е отнето разрешението за удължено работно време. Ново заявление лицето може да подаде след изтичане на една година от датата на връчване на заповедта за отнемане на разрешението.

в) Когато пред Кмета на района не са представени всички документи съгласно чл. 11, ал. 2, т. 2 и т. 3, в 14-дневен срок от писменото им поискване или не са изпълнени изисквания, въведени със заповедта по чл. 11, ал. 2, т. 1 от настоящата наредба.

**т. 2.** В хипотезите на т. 1 от настоящата разпоредба, Кметът на район отказва да издаде разрешение за удължено работно време. Отказът подлежи на обжалване по реда на Административнопроцесуалния кодекс.“.

**§5. Да се измени и допълни чл. 31, ал. 2** от Наредбата за осигуряване на обществения ред, като същата добива следния вид:

„Ал. 2. За нарушения на разпоредбите на чл. 9, ал. 1, т. 1 – 6, т. 9-11 и ал. 3, т. 6; чл. 18 и чл. 19, на физическите лица се налага глоба в размер от 300 до 3000 лв., а на юридическите лица и едноличните търговци: имуществена санкция в размер от 3000 до 30 000 лв.“.

**1. Принцип на необходимост** – Предвид направения анализ на досегашното състояние на наредбата, се налага приемане на Наредба за изменение и допълнение на **Наредбата осигуряване на обществения ред,** с оглед необходимостта от синхронизиране на текстовете на Наредбата с нормативните актове от по-висока степен и с тези на европейското законодателство, както и за прецизиране на действащите разпоредби.

**2. Принцип на обоснованост** – Съобразяване с нормативни актове от по-висока степен /*ЗНА*, *ЗМСМА,* *ЗАНН,* *ЗЗШОС, ЗУТ, ЗУЕС/* при уреждането на обществени отношения от местно значение и изясняване на съдържанието на съществуващите норми, предвид постъпилите искания за това, от правна страна се обосновава с разпоредбите на чл. 21, ал.1, т. 23 и ал. 2 и чл. 22, ал. 4 и ал. 5 от ЗМСМА, чл. 8 от ЗНА, както и чл. 27, ал. 1 и ал. 2 от ЗАНН, при спазване на изискванията на чл. 75-79 от АПК, във връзка с чл. 11, ал. 3, чл. 15, ал. 1, чл. 26 и чл. 28, ал. 1 и ал. 2 от ЗНА.

**3. Принципите на предвидимост и откритост** са спазени – проектът с мотивите се публикува на официалния сайт на Община Пловдив за становища и предложения от заинтересованите групи.

**4. Принципът на съгласуваност** – проектът с мотивите, чрез сайта на община Пловдив, публично се предоставят на заинтересованите групи, като са обсъдени представените писмени и устни искания от кметовете на район „Северен“ и район „Централен“, както и от ръководни служители на ОД на МВР-Пловдив.

**5. Принципът на субсидиарност, пропорционалност и стабилност** – чрез Наредбата за изменение и допълнение на Наредбата осигуряване на обществения ред ще се измени и допълни **Наредбата осигуряване на обществения ред** в съответствие с нормативните актове от по-висока степен. При изработване на проекта за приемане Наредба за изменение и допълнение на Наредбата за осигуряване на обществения ред е спазен чл.18а от Закона за нормативните актове, както и разпоредбите на глави II и III от същия. Извършена е предварителна частична оценка на въздействиетона проекта, която се публикува заедно с проекта.

**II. Цел на наредбата**

Чрез предлаганите промени се цели подобряване на прилагането и съответствие на нормативната уредба с действащите в Република България нормативни актове от по-висока степен - ЗЗШОС, ЗУТ, вкл. ЗМСМА, ЗАНН и др., както и с тези на европейското законодателство. Цели се текстовете на Наредбата за осигуряване на обществения ред да бъдат максимално ясни, недвусмислени и приложими за осъществяване на качествен контрол, както и да отговарят в оптимална степен за задоволяване на обществените интереси и сигурност на гражданите и останалите субекти на правото. И не на последно място – цели се унифициране и осъвременяване на нормативната уредба по отношение на предвидения размер на санкциите за нарушения на обществения ред на територията на община Пловдив.

**III. Финансови средства, необходими за прилагането на наредбата**

За прилагане на измененията и допълнения в **Наредбата осигуряване на обществения ред** не е необходимо разходването на бюджетни средства.

**IV. Очаквани резултати**

1. Законосъобразност на подзаконовия нормативен акт.

2. Отстраняване на затрудненията при осъществяване на дейността по разглеждане на заявленията за издаване на разрешение за удължено работно време,

3. Ефективен контрол при установяване на нарушенията и налагане на санкции.

4. Ограничаване на предпоставките за нарушаване на правата на гражданите на територията на община Пловдив.

**V. Анализ за съответствие с правото на Европейския съюз**

Наредба за изменение и допълнение на Наредбата осигуряване на обществения ред е подзаконов нормативен акт за прилагане на отделни разпоредби от Закона за административните нарушения и наказания, Закона за нормативните актове, Закона за защита от шума в околната среда и др. приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на Република България.

Проектът на подзаконовия нормативния акт - Наредба за изменение и допълнение на Наредбата осигуряване на обществения ред е публикуван на официалната страница на Община Пловдив ведно с изложените мотиви на ………….……. 2022 г.

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт, която се публикува заедно с проекта и мотивите.

В рамките на законовия 30-дневен срок за обществени консултации ще бъдат взети предвид предложенията и становищата по проекта на Наредбата осигуряване на обществения ред, като същите ще бъдат публикувани на интернет страницата на община Пловдив в предвидения от закона срок. Публикуваната справка ще отразява постъпилите предложения, заедно с обосновка за неприетите предложения, като същите ще бъдат оповестени от вносителя преди приемането на акта на Общински съвет – Пловдив.

**Правни основания:** чл. 21, ал.1, т. 23 и ал. 2 и чл. 22, ал. 4 и ал. 5 от ЗМСМА, чл. 8 от ЗНА, във връзка с, както и чл. 27, ал. 1 и ал. 2 от ЗАНН, при спазване на изискванията на чл. 75-79 от АПК,във връзка с чл. 11, ал. 3, чл. 15, ал. 1, чл. 26 и чл. 28, ал. 1 и ал. 2 от ЗНА.

**Фактически основания:** постъпилите писмени и устни искания заприемане на по-пълна, ефективна и структурирана нормативна уредба, която регламентираобществения ред на територията на град Пловдив по отношение на издаване на разрешение за удължено работното време на търговските обекти, както и необходимостта от осъвременяване на нормативната уредба по отношение на въвеждането на нов състав на нарушение на обществения ред на територията на община Пловдив, свързан с продажбата на бира, вино и спиртни напитки от лицата, собственици/ползватели на търговските обекти, чрез които се извършва въпросната дейност.

**ПРОЕКТ ЗА РЕШЕНИЕ**

**І.** Приема Наредба за изменение и допълнение на **Наредбата осигуряване на обществения ред (приета с Решение №198, взето с Протокол №10 от 28.05.2009 г. последно изменена с Решение №2361 от 20.11.2019 г. на АдмС - Пловдив по адм. дело №2184 от 2019 г., оставено в сила с Решение №12252 от 5.10.2020 г. на ВАС по адм. д. №1133/2020 г., V о.)**, както следва:

**§1.  Изменя и допълва чл. 9, алинея 3** от Наредбата за осигуряване на обществения ред, **като създава т. 6,**със следното съдържание:

**т. 6.** Продажбата на бира, вино и спиртни напитки, в магазини и в обектите към бензиностанции, се забранява в часовия интервал от 23.00 ч. до 08.00 ч.

**§2. Изменя и допълва чл. 11, алинея 2** от Наредбата за осигуряване на обществения ред, **като създава** **т. 1, т. 2 и т. 3**, със следното съдържание:

**Ал. 2.** За удължено работно време на търговските обекти - заведения за хранене и развлечения, магазини, игрални зали, компютърни зали, бензиностанции и обектите към тях, автомивки и други обекти за търговия и услуги, се изисква писмено разрешение от Кмета на района, в който се намира обектът.

**т. 1.** Редът за разглеждане на заявление за издаване на разрешение за удължено работно време се определя със заповед на Кмета на Община Пловдив, която следва да бъде оповестена на интернет страницата на Община Пловдив.

**т. 2.** Разрешение за удължено работно време на обектите по ал. 1 се издава след предоставяне от заявителя (собственик или ползвател на обекта, чрез който се осъществява търговската дейност) на предварително писмено становище на Регионалната здравна инспекция /РЗИ/ съгласно чл. 16б от Закона за защита от шума в околната среда, относно спазване на граничните стойности на показателите за шум, определени с наредбата по чл. 11, т. 5 от Закона за защита от шума в околната среда.

**т. 3.** Разрешение за удължено работно време на обектите за търговия и услуги, които се намират в жилищни сгради или сгради със смесено предназначение, се издава след представяне на решение на общото събрание на собствениците, взето по реда на чл. 17, ал. 3 от Закона за управление на етажната собственост и при спазване на правилата на чл. 38 от Закона за устройство на територията.

**§3. Изменя и допълва чл. 11, алинея 5** от Наредбата за осигуряване на обществения ред, **като създава** **т. 1, т. 2 и т. 3**, със следното съдържание:

Ал. 5.  Разрешението за удължено работно време се отнема, със заповед на Кмета на район, в следните случаи:

т. 1. при неспазване на забраната, съгласно чл. 9, ал. 3, т. 6 от настоящата Наредба, в магазините и в обектите към бензиностанции, констатирано с акт на контролен орган, в срока на действие на разрешението;

т. 2. при две нарушения за неспазване на удълженото работно време на търговските обекти, констатирани с акт на контролен орган, в срока на действие на разрешението.

т. 3. Заповедта, с която се отнема разрешението за удължено работно време, подлежи на обжалване по реда на Административнопроцесуалния кодекс.

**§4.** **Изменя и допълва чл. 11, алинея 6** от Наредбата за осигуряване на обществения ред, **като създава т. 1, б. „а“, „б“ и „в“, и т. 2**, със следното съдържание:

**Ал. 6.** Разрешение за удължено работно време се издава на заведения за хранене и развлечение, и на други търговски обекти, за срок от една година от датата на подписване от Кмета на съответната районна администрация, където е подадено заявлението. След изтичане на този срок, се подава заявление за издаване на разрешение по предвидения ред.

**т. 1.** Разрешение за удължено работно време не се издава:

а) В случай, че една година преди подаване на заявлението, на заявителя са издадени две или повече, влезли в сила, наказателни постановления, с които са санкционирани нарушения на разпоредбите на чл. 11, ал. (2), ал. (3) и ал. (4) от настоящата наредба. Ново заявление лицето може да подаде след изтичане на една година от датата на постъпване на предходното заявление в районната администрация на Община Пловдив.

б) Когато, на основание чл. 11, ал. 5, т. 1 от настоящата наредба, се установи, че една година преди подаване на заявлението, на заявителя е отнето разрешението за удължено работно време. Ново заявление лицето може да подаде след изтичане на една година от датата на връчване на заповедта за отнемане на разрешението.

в) Когато пред Кмета на района не са представени всички документи съгласно чл. 11, ал. 2, т. 2 и т. 3, в 14-дневен срок от писменото им поискване или не са изпълнени изисквания, въведени със заповедта по чл. 11, ал. 2, т. 1 от настоящата наредба.

**т. 2.** В хипотезите на т. 1 от настоящата разпоредба, Кметът на район отказва да издаде разрешение за удължено работно време. Отказът подлежи на обжалване по реда на Административнопроцесуалния кодекс.

**§5. Изменя и допълва чл. 31, алинея 2** от Наредбата за осигуряване на обществения ред, като същата добива следния вид:

Ал. 2. За нарушения на разпоредбите на чл. 9, ал. 1, т. 1 – 6, т. 9-11 и ал. 3, т. 6; чл. 18 и чл. 19, на физическите лица се налага глоба в размер от 300 до 3000 лв., а на юридическите лица и едноличните търговци: имуществена санкция в размер от 3000 до 30 000 лв.

**Преходни и заключителни разпоредби**

**§ 1.** Наредбата за изменение и допълнение на Наредбата осигуряване на обществения ред (Приложение №1 към Решение № 198, взето с Протокол №10 от 28.05.2009 г., Изм. и доп. с Решение №427, взето с Протокол №18 от 25.10.2012 г.; Изм. и доп. с Решение №498, взето с Протокол №22 от 20.12.2012 г.; Изм. и доп. с Решение №366, взето с Протокол №18 от 13.11.2014 г.; Изм. и доп. с Решение №60, взето с Протокол №3 от 25.02.2016 г.; Изм. и доп. с Р. №480, взето с пр. № 21 от 18.12.2018 г.; Изм. - Решение №2191 от 11.12.2017 г. на АдмС - Пловдив по адм. д. №1495/2017 г., потвърдено с Решение №7508 от 21.05.2019 г. на ВАС по адм. д. № 804/2018 г., III о.; Изм. и доп. с Решение №290, взето с Протокол №15 от 17.09.2019 г.; Изм. с Решение №2361 от 20.11.2019 г. на АдмС - Пловдив по адм. дело №2184 от 2019 г., оставено в сила с Решение №12252 от 5.10.2020 г. на ВАС по адм. д. №1133/2020 г., V о., изм. и доп. Решение № ……., взето с протокол № .… от ……………….г., на Общински съвет – Пловдив) влиза в сила с влизането в сила на нормативния акт за приемането му.

**§ 2.** Изпълнението на Наредбата се възлага на Кмета на Община Пловдив и кметовете на райони.